Subject: RE:შიდა უწყებრივი ტრენინგი
From: Ketevan Turazashvili <[email-masked]>
To: maia bekauri <[email-masked]>, [email-masked], [email-masked], [email-masked], [email-masked], [email-masked], [email-masked], [email-masked], [email-masked], Ekaterine Lezhava <[email-masked]>, [email-masked], [email-masked], [email-masked], [email-masked], [email-masked], [email-masked], Tea Gvaramadze <[email-masked]>, [email-masked], [email-masked], [email-masked], [email-masked],
Cc: Giorgi Tshekhani <[email-masked]>
Date: Fri, 20 Mar 2020 07:57:42 +0000

მოგესალმებით მაია.

როგორც მოგეხსენებათ, ადვოკატთა ასოციაციის ამ პროცესში დაგვიანებულმა ჩართვამ ჩვენთვის რიგი მნიშვნელოვანი პრობლემები წარმოშვა, რომლის მოგვარებასაც პარტნიორ დონორ ორგანიზაციებთან აქტიური თანამშრომლობით ვცდილობთ.

პირველ რიგში, რადგან ადვოკატთა ასოციაცია, როგორც თვითმმართველი ინსტიტუცია, შესაბამისი საკანონმდებლო ცვლილებით, მსგავსად იუსტიციის უმაღლესი საბჭოსი, არ განისაზღვრა სტანდარტის/მოდულის დამდგენ უწყებად, შესაბამის მუხლში არსებული მითითების თანახმად, ველოდით მთავრობის მიერ დადგენილ სტანდარტს.

რადგან მივიღეთ ინფორმაცია, რომ აღნიშნული სტანდარტის შემუშავება გვიანდებოდა, USAID/PROLOG-თან შეთანხმებით გადავწყვიტეთ ასოციაციის ტრენერთა ტრენინგი გავაკეთოთ UNICEF-ის მიერ უკვე შემუშავებული მოდულის გამოყენებით (მცირე მოდიფიკაციებით). როგორც თქვენი იმეილით ვგებულობთ, აღნიშნული ტრენერთა-ტრენინგის ჩატარებას აწ უკვე თავად პარლამენტი უზრუნველყოფს, მართალია?

ამასთან, გაცნობებთ, რომ ადვოკატთა ასოციაციის 3000-მდე წევრს ეხება ეს საკანონმდებლო ცვლილება, რაც 100-ზე მეტი ტრენინგის ჩატარებას გულისხმობს. აღნიშნულის ფინანსური რესურსი ადვოკატთა ასოციაციას ამჟამად არ გააჩნია რადგან, როგორც ზემოთ აღვნიშნე, ასოციაციის 2020 წლის ბიუჯეტის დაგეგმვისას ცვლილების შესახებ ინფორმაცია არ გაგვაჩნდა. ამიტომ, შესაბამისი გამოკითხვის საფუძველზე განვსაზღვრეთ იმ ადვოკატთა სია (450-მდე), რომელთაც პირველ რიგში ესაჭიროებათ აღნიშნული ტრენინგი. ჯამში, პირველ რიგში განსახორციელებელი 20 ტრენინგიდან 10-ის დონორული დაფინანსება უკვე მოძიებულია (USAID/PROLOG), ხოლო 10 ტრენინგისთვის საჭირო ხარჯების ძიების პროცესში ვართ. რაც შეეხება, დანარჩენ 2000-ზე მეტ ადვოკატს, მათთვის ტრენინგები ეტაპობრივად ჩატარდება მიმდინარე და მომდევნო წელს.

აქვე გვსურს გამოვთქვათ პოზიცია, რომ ამ ტრენინგის შინაარსიდან და სპეციფიკიდან გამომდინარე, ვფიქრობთ არაეფექტური და ფიქციური იქნება ონლაინ ფორმით ტრენინგის ჩატარება. ამიტომ და არსებული სიტუაციის გათვალისწინებით, ვფიქრობთ, რომ სამოქალაქო საპროცესი კოდექსის შესაბამისი მუხლის ამოქმედების დრო (1 ივნისი) გადახედილ უნდა იქნას.

პატივისცემით,

ქეთევან თურაზაშვილი

ადვოკატთა ასოციაცია

სასწავლო ცენტრის დირექტორი

☎ 995 32 2 98 78 78

)  995 599 22 11 98

✉ [email-masked]

ზუბალაშვილების ქუჩა 36,

თბილისი, საქართველო, 0108

www.gba.ge

From: maia bekauri [mailto:[email-masked]]
Sent: Monday, March 16, 2020 6:21 PM
To: [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; Ekaterine Lezhava <[email-masked]>; [email-masked]; [email-masked]; [email-masked]; [email-masked]; [email-masked]; [email-masked]; Tea Gvaramadze <[email-masked]>; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]
Subject: შიდა უწყებრივი ტრენინგი

მოგესალმებით,

როგორც მოგეხსენებათ, საქართველოს პარლამენტი დონორ ორგანიზაციებთან თანამშრომლობით აქტიურად ემზადება ბავშვის უფლებათა კოდექსის შესაბამისად უწყებების თანამშრომელთათვის ტრენერთა ტრენინგის განსახორციელებლად. პროცესის შეუფერხებლად წარმართვის მიზნით, განვიხილავთ დისტანციური სწავლების მოდელს და შესაბამის პროგრამულ მხარდაჭერას. ტრენერთა ტრენინგის ჩატარებას უზრუნველყოფს პარლამენტი, რის შემდეგაც უწყებებს აქვთ ვალდებულება შიდა ტრენერების მეშვეობით, 2020 წლის 1 ივნისამდე გადაამზადონ შესაბამისი თანამშრომლები.

მოგმართავთ თხოვნით, დაიწყოთ მზადება შიდა უწყებრივი ტრენინგების ორგანიზაციულ მხარეზე და 20 მარტამდე გაგვიზიაროთ თქვენი ხედვა აღნიშნული ტრენინგების ვადების, თქვენი უწყების შესაბამისი რესურსებისა და გადასამზადებელ პირთა მონაცემების შესახებ.

პატივისცემით,

მაია ბექაური

595850678